Yhdistysfoorumi
SoveLi tarjoaa asiantuntijapalvelunaan Soveltavan liikunnan yhdistysfoorumeita. Foorumin tavoitteena on edistää yhdistysten, seurojen ja liikuntapalveluiden välistä vuoropuhelua ja yhteistyötä soveltavassa liikunnassa. Foorumi on tarkoitettu kaikille alueella toimiville soveltavaa liikuntaa (erityisliikuntaa) järjestäville yhdistyksille tai järjestämisestä kiinnostuneille.
Foorumissa käydään läpi paikallisia soveltavan liikunnan ajankohtaisia asioita sekä keskustellaan yhteistyömahdollisuuksista kunnan kanssa ja yhdistysten välillä. Tilaisuudessa kuullaan myös asiantuntijapuheenvuoro soveltavasta liikunnasta ja siitä, miten yhdistykset voivat kehittää toimintaansa.
Tilaisuuden kesto on tavallista noin kolme tuntia. Yhdistysfoorumi räätälöidään paikallisten tarpeiden mukaan.
Kiinnostuitko? Lisätietoa:
Virpi Mäkinen, soveltavan liikunnan asiantuntija
Puhelin: 040 551 4468
Sähköposti: virpi.makinen(at)soveli.fi
Tutustu myös SoveLin Liikkeelle-koulutuksiin.